Document ID: 31978R0594

NEUVOSTON ASETUS (ETY) N:o 594/78 annettu 20 päivänä maaliskuuta 1978 riisin yhteisestä markkinajärjestelystä annetun asetuksen (ETY) N:o 1418/76 muuttamisesta Ranskan merentakaisen Réunionin departementin osalta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 ja 227 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
perustamissopimuksen 227 artiklan 2 kohdan ensimmäisen alakohdan mukaisesti riisin yhteistä markkinajärjestelyä sovelletaan Ranskan merentakaisiin departementteihin; tuontimaksut katsotaan yhteisön omiksi tuloiksi,
Réunionin merentakaisessa departementissa ei viljellä riisiä; sen vuoksi kyseinen departementti on täysin riippuvainen tuonnista,
riisi muodostaa Réunionin kaikkein köyhimmän väestönosan ravitsemuksen perustan; kulutus henkeä kohti on huomattavasti korkeampi kuin yhteisössä; on tarpeen parantaa erityisjärjestelyllä hankintatilannetta paikalliseen kulutukseen tarkoitetun riisin osalta,
tämän vuoksi tuontimaksuja ei enää tulisi soveltaa Réunionin merentakaisessa departementissa,
jalostetun riisin kynnyshintaan sisältyy teollisuuden suojaosa, joka tällä hetkellä on vahvistettu 11,50 laskentayksiköksi tonnilta; mainitun suojan ylläpitämiseksi Réunionilla sijaitsevan teollisuuden osalta kyseisen suojaosan suuruinen maksu on säilytettävä,
Réunionille tuotu riisi ei ole lähtöisin ainoastaan kolmansista maista, vaan myös jäsenvaltioista; yhtäläisen kohtelun ja yhteisön suosituimmuusaseman vuoksi jäsenvaltioista lähtöisin olevalle riisille olisi myönnettävä mahdollisuus saada vastaavat edut kuin ne, joita on myönnetty kolmansista maista lähtöisin olevalle riisille; tämän tulisi tapahtua maksun suuruisen tuen muodossa, ja
riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o1418/76(2), sellaisena kuin se on muutettuna asetuksella (ETY) N:o 1158/77(3), soveltamisesta johtuvista velvoitteista jäsenvaltioille aiheutuvien kustannusten rahoituksesta vastaa Euroopan maatalouden ohjaus- ja takuurahaston takuujaosto, yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(4), sellaisena kuin se on viimeksi muutettuna asetuksella (ETY) N:o 2788/72(5), 2 ja 3 artiklan mukaisesti; tämän vuoksi olisi säädettävä jäsenvaltioista lähtöisin olevan riisin tuen rahoituksesta yhteisön varoista,
ON ANTANUT TÄMÄN ASETUKSEN:
1 artikla
Lisätään asetukseen (ETY) N:o 1418/76 seuraava artikla
"11 a artikla
1. Tätä artiklaa sovelletaan tuotteisiin, jotka on tarkoitettu kulutukseen Ranskan merentakaisessa Réunionin departementissa.
2. Poiketen 11 artiklan 1 kohdan a, b, c, d ja i alakohdasta maksua ei kanneta tuotaessa Ranskan merentakaiseen Réunionin departementtiin alanimikkeisiin 10.06 A ja C kuuluvia tuotteita.
3. Poiketen 11 artiklan 1 kohdan e, f, g ja h alakohdasta maksu, joka kannetaan tuotaessa Ranskan merentakaiseen Réunionin departementtiin alanimikkeeseen 10.06 B kuuluvia tuotteita, on saman suuruinen kuin 14 artiklan 3 kohdassa tarkoitettu teollisuuden suojamaksu.
4. Jos nimikkeeseen 10.06 kuuluvia jäsenvaltioista lähtöisin olevia tuotteita, jotka kuuluvat jompaankumpaan perustamissopimuksen 9 artiklan 2 kohdassa mainituista ryhmistä, toimitetaan Ranskan merentakaiseen Réunionin departementtiin, myönnetään asianomaisen hakemuksesta tukena kyseisen tuotteen voimassa olevaa maksua vastaava määrä. Alanimikkeeseen 10.06 B kuuluvien tuotteiden osalta tuesta vähennetään kuitenkin 3 kohdassa tarkoitettu teollisuuden suojamaksun määrä.
5. Edellä 4 kohdassa tarkoitettuun tukeen sovelletaan yhteisen maatalouspolitiikan rahoitusta koskevia säännöksiä.
6. Yksityiskohtaiset säännöt tämän artiklan soveltamisesta annetaan 27 artiklassa säädettyä menettelyä noudattaen."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä maaliskuuta 1978.

Labels: 3
18
15
17